**JAVNI NATJEČAJ ZA PRIJAM U SLUŽBU U JEDINSTVENI UPRAVNI ODJEL GRADA ZLATARA NA RADNO MJESTO VIŠEG STRUČNOG SURADNIKA ZA PROJEKTE - 1 IZVRŠITELJ/ICA NA NEODREĐENO VRIJEME**

**OPIS POSLOVA:**

- sudjeluje u izradi projekata iz područja Jedinstvenog upravnog odjela,

- surađuje sa trgovačkim društvima u realizaciji projekata iz djelokruga poslova Jedinstvenog upravnog odjela,

- vodi potrebne evidencije i prati izvršenje svih potrebnih ugovora, surađuje s bankama, Županijom i resornim ministarstvima u vezi raspoloživih kreditnih linija predviđenih za poticaje za razvoj malog i srednjeg poduzetništva, poljoprivrede, daje naputke i usmjerava poduzetnike i poduzeća u vlasništvu Grada Zlatara na mogućnosti zapošljavanja i samozapošljavanja i kreditiranja, pruža informacije o kreditiranju i natječajima ministarstva, izrađuje planove i izvješća iz svog djelokruga,

- prati natječaje i usmjerava prijavitelje na iste,

- sudjeluje u manifestacijama, prijemima i drugim događanjima u organizaciji Grada Zlatara, surađuje u organiziranju prigodnih svečanosti i sudjeluje u protokolarnim događanjima za potrebe gradonačelnika,

- obavlja i druge poslove po nalogu voditelja Odsjeka, pročelnika, zamjenika gradonačelnika i gradonačelnika.

**PODACI O PLAĆI :**

Plaću čini iznos umnoška koeficijenta za obračun plaće koji za predmetno radno mjesto iznosi 2,40 i osnovice za obračun plaće koja iznosi 3.652,01 kn bruto, uvećano za 0,5% po godini radnog staža.

**PROVJERA ZNANJA I SPOSOBNOSTI KANDIDATA**

**Povjerenstvo za provedbu natječaja** obavlja sljedeće poslove:

 - priprema i provodi postupak natječaja za prijam u službu na neodređeno vrijeme u Jedinstveni upravni odjel Grada Zlatara na radno mjesto višeg stručnog suradnika za projekte,

* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang-listu kandidata, s obzirom na rezultate provedene provjere znanja i sposobnosti.

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja.

Smatra se da je kandidat, koji nije pristupio prethodnoj provjeri znanja, povukao prijavu na natječaj.

Prethodna provjera znanja i sposobnosti kandidata obavlja se putem pisanog testiranja i intervjua, a po potrebi i putem provjere praktičnog rada na određenim poslovima.

Intervju se provodi samo s kandidatima koji su ostvarili najmanje 50% broja bodova iz svakog dijela provjere znanja i sposobnosti na provedenom testiranju i provjeri praktičnog rada, ako je ta provjera provedena.

Nakon prethodne provjere znanja i sposobnosti kandidata povjerenstvo za provedbu natječaja utvrđuje rang listu kandidata prema ukupnom broju ostvarenih bodova.

**NA RADNO PRAVNI ODNOS SLUŽBENIKA PRIMJENJUJU SE ODREDBE:**

**-** Zakona o službenicima i namještenicima u lokalnoj i područnoj (regionalnoj) samoupravi (NN 86/06, 61/11, 04/18),

- Pravilnika o radu Jedinstvenog upravnog odjela Grada Zlatara (KLASA: 023-01/19-01/04,

URBROJ: 2211/01-02-19-1)

- Pravilnika o unutarnjem redu Jedinstvenog upravnog odjela Grada Zlatara (''Službeni glasnik Krapinsko-zagorske županije“ 20/19, 23/19),

- Zakona o radu (NN 93/14, 127/17).

**NAČIN OBAVLJANJA PRETHODNE PROVJERE ZNANJA I SPOSOBNOSTI:**

Prethodnoj provjeri znanja i sposobnosti mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete oglasa.

Na samo testiranje kandidati su dužni ponijeti sa sobom osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta, te kemijsku olovku s kojom će pisati test. Kandidati koji ne mogu dokazati identitet neće moći pristupiti testiranju.

Kandidati sami snose troškove dolaska na pisano testiranje i intervju. Za kandidata koji ne pristupi pisanom testiranju smatrat će se da je povukao prijavu na javni natječaj.

Test se sastoji od 10 pitanja. Pitanja su koncipirana u dvije vrste.

Kod određenog broja pitanja potrebno je odabrati zaokruživanjem jedan ili više ponuđenih odgovora. Kod pitanja gdje je naznačena tvrdnja potrebno je zaokružiti njezinu točnost ili netočnost.

Ako kandidat želi promijeniti već obavljeni odabir, potrebno je prekrižiti već dati odgovor te zaokružiti ili čitljivo dopisati nove riječi. Uz odgovor koji je kasnije dopisan potrebno je staviti vlastoručan potpis.

Test se piše kemijskom olovkom u trajanju od 30 minuta.

Bodovanje testa:

- svaki odgovor se boduje jednim bodom,

- odgovor mora biti u potpunosti točan da bi se ostvario bod.

Kandidati koji na pismenom dijelu testiranja ostvare najmanje 50% bodova (5 točnih odgovora) bit će pozvani na intervju.

**PRAVNI I DRUGI IZVORI ZA PRIPREMU ZA PISMENO TESTIRANJE:**

- Ustav Republike Hrvatske (NN 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14),

- Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17),

- Zakon o službenicima i namještenicima u lokalnoj i područnoj (regionalnoj) samoupravi (NN 86/06, 61/11 i 4/18),

- Zakon o općem upravnom postupku (NN 47/09),

- Zakon o javnoj nabavi (NN 120/16),

- Zakon o financiranju jedinica lokalne i područne (regionalne) samouprave (NN 127/17)

- Zakon o regionalnom razvoju Republike Hrvatske (NN 147/14, 123/17, 118/18),

- Statut Grada Zlatara („Službeni glasnik Krapinsko-zagorske županije“ 36A/13, 9/18; https://zlatar.hr/dokumenti/)

- Poznavanje ustrojstva Europske unije i mogućnosti financiranja projekata jedinica lokalne samouprave sredstvima EU, poznavanje procedura prijava na natječaje sufinancirane sredstvima EU, poznavanje provedbe projekata financiranih fondovima EU (korisni pravni i ostali izvori iz područja pripreme i provedbe EU projekata dostupni na http://www.strukturnifondovi.hr/vazni-dokumenti)

POZIV ZA TESTIRANJE BIT ĆE OBJAVLJEN NAJMANJE 5 (PET) DANA PRIJE DANA ODREĐENOG ZA TESTIRANJE NA WEB STRANICI I OGLASNOJ PLOČI GRADA ZLATARA

KLASA: 114-02/19-01/06

URBROJ: 2211/01-04-02-19-3

U Zlataru 2. rujna 2019.

 POVJERENSTVO ZA PROVEDBU JAVNOG NATJEČAJA

 PREDSJEDNIK

Tihana Mendek, v.r.